《浣溪沙》
宋代·赵彦端

过雨园林绿渐浓。晚霞明处暮云重。小桥东畔再相逢。

睡起未添双鬓绿，汗融微退小妆红。几多心事不言中。

作者简介：赵彦端（1121~1175）字德庄，号介庵，汴人。工为词，尝赋西湖谒金门词，有“波底夕阳红湿”之句。高宗喜曰：“我家裹人也会作此”！……乾道、淳熙间，（公元一一七四年前后）以直宝文阁知建宁府。终左司郎官。彦端词以婉约纤秾胜，有介庵词四卷，及介庵集十卷，外集三卷，均《宋史艺文志》并行于世。